มาาทานร้านนี้หลายทีแต่ไม่ได้รีวิวเลยสักครั้ง วันนี้มาทานลูกค้าน้อยเลยรีวิวสักหน่อยเสียดายถ้าร้านอร่อยๆแบบนี้จะไม่มีคนได้มาชิม ด้วยความที่ตั้งข้างเชียงกง แถมอยู่ริมถนนวิวไม่สวยคนเลยไม่ค่อยแวะมาทานกันแต่ถ้าเคยมาทานแล้วก็ต้องติดใจในความอร่อยของอาหารแน่นอน
    ที่สำคัญร้านนี้ปลูกผักแกล้มหลายอย่างเองหลังร้าน ดังนั้นเราจะสบายใจในความสดของผักที่อยู่ในอาหารได้เลย
    เมนูขึ้นชื่อของที่นี่คือพิซซ่าเซราะกราวแต่วันนี้เราไม่ได้สั่งเนื่องจากพาคุณยายมาทานด้วย เลยสั่งกุ้งเผาที่คุณยายชอบมาทาน กุ้งตัวใหญ่เผาสุกกำลังดีไม่แห้งไป น้ำจิ้มก็อร่อยแซบ
    เมี่ยงปลาเผาที่นี่แถมผักมาเพียบ พร้อมด้วยเส้นหมี่ทานด้วยกันแล้วฟินสุดๆ ปลาเผายัดใส้เครื่องเต็มๆ หอมฟุ้งเลยทีเดียว
    ปลาทอดเกลือเค็มกำลังดีกรอบนอกนุ่มใน
    ต้มยำปลาก็แซบใช้ได้ทำออกมาอร่อยไม่คาว
    ลองมาทานดูสักครั้งนะครับ แม้ว่าไม่มีวิวสวยๆ แต่อาหารอร่อยครับ